open-index/open-wikipedia-markdown huggingface dataset:
อำเภออิชิการิ

thumb|แผนที่อำเภออิชิการิ (สีเขียวคือพื้นที่ในปัจจุบัน 1. เมืองโทเบ็ตสึ 2. หมู่บ้านชินชินตสึ; สีเหลืองคือพื้นที่ในอดีตในยุคเมจิ)

**อำเภออิชิการิ** () เป็นอำเภอที่ตั้งอยู่ในกิ่งจังหวัดอิชิการิ ฮกไกโด ประเทศญี่ปุ่น มีขนาดพื้นที่ทั้งหมด  500.9 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 ประมาณ 17,757 คน มีความหนาแน่นของประชากร 35.5 คนต่อตารางกิโลเมตร

## เทศบาล
อำเภออิชิการิประกอบด้วย 2 เทศบาล ได้แก่
* เมืองโทเบ็ตสึ
* หมู่บ้านชินชินตสึ

## ประวัติศาสตร์
* ค.ศ. 1902 จัดตั้งเมืองอิชิการิ หมู่บ้านฮานากาวะ และหมู่บ้านโทเบ็ตสึ ในอำเภออิชิการิ (1 เมือง และ 2 หมู่บ้าน)
* ค.ศ. 1906 หมู่บ้านชินตสึรวมเข้ากับหมู่บ้านเอเบ็ตสึ (ซึ่งอยู่ในอำเภอซัปโปโระ) และแยกตัวออกจากอำเภออิชิการิเพื่อรวมเข้ากับอำเภอซัปโปโระ ปัจจุบันชินตสึเป็นย่านหนึ่งของนครเอเบ็ตสึ
* ค.ศ. 1907 เมืองอิชิการิและหมู่บ้านฮานากาวะควบรวมกันเพื่อจัดตั้งเมืองอิชิการิขึ้นมาใหม่ (เหลือ 1 เมือง และ 1 หมู่บ้าน)
* ค.ศ. 1915 จัดตั้งหมู่บ้านชินชินตสึ (กลายเป็น 1 เมือง และ 2 หมู่บ้าน)
* ค.ศ. 1947 หมู่บ้านโทเบ็ตสึได้รับการยกฐานะเป็นเมืองโทเบ็ตสึ (กลายเป็น 2 เมือง และ 1 หมู่บ้าน)
* ค.ศ. 1996 เมืองอิชิการิได้รับการยกฐานะเป็นนครอิชิการิ และแยกตัวออกจากอำเภออิชิการิ (เหลือ 1 เมือง และ 1 หมู่บ้าน)

## อ้างอิง

อิชิการิ
หมวดหมู่:กิ่งจังหวัดอิชิการิ
เขตคิโยตะ

**เขตคิโยตะ** () เป็นหนึ่งใน 10 เขตของนครซัปโปโระ ฮกไกโด ประเทศญี่ปุ่น แยกตัวออกจากเขตโทโยฮิระเมื่อวันที่ 4 พฤศจิกายน ค.ศ. 1997 เขตคิโยตะมีประชากร ณ วันที่ 31 พฤษภาคม ค.ศ. 2025 อยู่ประมาณ 108,474 คน มีขนาดพื้นที่ทั้งหมด 59.87 ตารางกิโลเมตร ซึ่งถือเป็นเขตที่มีขนาดใหญ่เป็นอันดับ 4 ของนครซัปโปโระ

เขตคิโยตะมีอาณาเขตติดต่อกับ 4 เขตของนครซัปโปโระ ได้แก่ เขตโทโยฮิระ เขตชิโรอิชิ เขตอัตสึเบ็ตสึ และเขตมินามิ รวมทั้งยังติดกับสองเทศบาลข้างเคียงคือ นครคิตาฮิโรชิมะ และนครเอนิวะ

## ประวัติ
บริเวณใจกลางของเขตคิโยตะในอดีตเคยถูกเรียกว่า "อาชิริเบ็ตสึ" กระทั่งใน ค.ศ. 1944 ได้เปลี่ยนชื่อเป็น "คิโยตะ" มาจากอักษรคันจิ "清" ซึ่งหมายถึง "บริสุทธิ์" หรือ "สะอาด" และ "田" ซึ่งหมายถึง "ทุ่งนา" รวมกันหมายถึง "ทุ่งนาที่บริสุทธิ์และสวยงาม" ในช่วงต้นของยุคโชวะ พื้นที่นี้เคยเป็นแหล่งทำนาและปลูกแอปเปิ้ลอย่างกว้างขวาง แต่ยังไม่ได้จัดตั้งเป็นเขตหนึ่งของนครซัปโปโระ

ใน ค.ศ. 1972 นครซัปโปโระได้รับการยกฐานะเป็นนครใหญ่ที่รัฐกำหนด และมีการจัดตั้งเขตต่าง ๆ ขึ้น หนึ่งในนั้นคือเขตโทโยฮิระ จนกระทั่งวันที่ 4 พฤศจิกายน ค.ศ. 1997 เขตคิโยตะได้แยกตัวออกจากเขตโทโยฮิระ และในปีถัดมาได้มีการสร้างศูนย์บริการประชาชนเขตคิโยตะพร้อมหอประชุมเพื่อวัตถุประสงค์ทางวัฒนธรรม

## การศึกษา
### มหาวิทยาลัย
* มหาวิทยาลัยนานาชาติซัปโปโระ

### วิทยาลัย
* วิทยาลัยนานาชาติซัปโปโระ

### โรงเรียนมัธยมปลาย
#### รัฐบาล
* โรงเรียนมัธยมปลายฮกไกโด ซัปโปโระชิงเอ (สังกัดจังหวัด)
* โรงเรียนมัธยมปลายฮกไกโด ซัปโปโระฮิราโอกะ (สังกัดจังหวัด)
* โรงเรียนมัธยมปลายซัปโปโระคิโยตะ (สังกัดเทศบาลนครซัปโปโระ)

#### เอกชน
* โรงเรียนมัธยมต้นและปลายโฮกูเร
* โรงเรียนประถม มัธยมต้นและปลายเกาหลีฮกไกโด (โรงเรียนเกาหลีเหนือในต่างประเทศ)

## การขนส่ง
เขตคิโยตะเป็นเขตเดียวในนครซัปโปโระที่ไม่มีทางรถไฟผ่าน
* 25px ทางด่วนฮกไกโด: ทางแยกต่างระดับซัปโปโระ-มินามิ
* 25px ทางหลวงแผ่นดินหมายเลข 36

## มาสคอต
มาสคอตประจำเขตคิโยตะมีชื่อว่า "คิยตจิ" () เป็นภูตแห่งธรรมชาติ (โยเซ) ผู้ใจดีแต่ขี้เล่น ชื่นชอบงานเทศกาลและรักธรรมชาติ อาศัยอยู่บนภูเขาชิราฮาตะ หมวกที่สวมอยู่เป็นสัญลักษณ์ประจำเขต ใบไม้บนเสื้อของเขาเป็นสัญลักษณ์แทนธรรมชาติ ซึ่งมอบพลังพิเศษให้เขาสามารถแปลงกายเป็นใบไม้ เพื่อส่งต่อพลังบวกให้แก่ผู้ที่เขาไว้ใจ และดูดซับพลังลบ รวมทั้งปกป้องผู้คนจากอันตราย อาหารโปรดของเขาคือผักโขมที่เสิร์ฟคู่กับของหวานและน้ำ วันเกิดของเขาคือวันที่ 4 พฤศจิกายน บุคคลต้นแบบของคิยตจิคือ ชิเงฮารุ นางาโอกะ ผู้ซึ่งปฏิรูประบบการปลูกข้าวในพื้นที่ และเป็นแรงบันดาลใจให้คิยตจิหันมาสนใจการปลูกข้าวและพืชชนิดอื่น ๆ เพื่อพัฒนาเขตของตน

## อ้างอิง

## แหล่งข้อมูลอื่น

*  

คิโยตะ
วัดพระพุทธบาทเขาสมอแคลง

**วัดพระพุทธบาทเขาสมอแคลง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังทอง อำเภอวังทอง จังหวัดพิษณุโลก 

วัดพระพุทธบาทเขาสมอแคลงตั้งวัดเมื่อ พ.ศ. 2478 ได้รับพระราชทานวิสุงคามสีมาเมื่อวันที่ 6 สิงหาคม พ.ศ. 2506 มีผู้เล่ากันว่าบนเขาสมอแคลงในอดีตมีวัดอยู่ 7 วัด แต่ปัจจุบันเหลืออยู่วัดเดียวคือวัดนี้

วัดพระพุทธบาทเขาสมอแคลงมีบันไดพญานาค 197 ขั้น ที่ทำขึ้นเพื่อไปกราบไหว้สักการะ รอยพระพุทธบาทตะแคง หนึ่งเดียวในโลก ซึ่งเป็นรอยพระพุทธบาทจำลอง ติดอยู่ที่ผนังเชิงเขาสมอแคลง ตั้งอยู่บนเชิงเขาทางทิศตะวันออกเขาสมอแคลง ระยะทางประมาณ 300 เมตร รอยพระพุทธบาทมีขนาดกว้าง 72 เซนติเมตร กว้าง 165 เซนติเมตร มีลักษณะเป็นงานแกะสลักติดแผ่นหินตะแคงและอยู่บนก้อนหินซ้อนเรียงกันหลายก้อน นอกจากนี้ยังมีพระพุทธบาทจำลอง ที่สร้างด้วยหินทรายแกะสลัก สันนิษฐานว่าสร้างในสมัยสมเด็จพระบรมไตรโลกนาถ เป็นพระมหากษัตริย์รัชกาลที่ 8 แห่งกรุงศรีอยุธยา ยอดเขาเป็นที่ตั้งของซากเจดีย์ทรงระฆังมีเพียงครึ่งองค์

## อ้างอิง

พระพุทธบาทเขาสมอแคลง
หมวดหมู่:โบราณสถานในจังหวัดพิษณุโลก
หมวดหมู่:อำเภอวังทอง
วัดขัวแคร่

**วัดขัวแคร่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านดู่ อำเภอเมืองเชียงราย จังหวัดเชียงราย มีเนื้อที่ 10 ไร่ 88 ตารางวา ตามโฉนดเลขที่ 89969 เลขที่ 900 หน้าที่ 69 ที่ธรณีสงฆ์ 1 แปลง มีเนื้อที่ 56 ตารางวา ตามโฉนดเลขที่ 101949 เลขที่ 102 หน้า 49 คำว่า "ขัวแคร่" หมายถึง สะพานที่สร้างขึ้นจากไม้ไผ่ซีกเล็ก ๆ ปูเป็นพื้นทางเดิน สันนิษฐานว่าเคยเป็นที่ตั้งของชุมชนขนาดใหญ่มาแต่ก่อน

วัดขัวแคร่ หรือ **วัดมังคลถาวราราม** สร้างสมัยใดไม่ปรากฏเด่นชัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553

วิหารมีซุ้มประตูครอบด้วยสแตนเลส มีพระประธานองค์ใหญ่อย่าง *พระศรีสัพัญญูสัมมาสัมพุทธเจ้า*

## รายนามเจ้าอาวาส
* พระจันทิมา ปูคา พ.ศ. 2462–2466
* พระศรีนวล คำบุญเรือง พ.ศ. 2467–2477
* พระผัด แสงดา พ.ศ. 2477–2482
* พระเทพสอน พ.ศ. 2483–2485
* พระคำปัน สุวรรณโณ พ.ศ. 2486–2490
* พระอินจันทร์ พ.ศ. 2491–2494
* พระทองใส พ.ศ. 2494–2506
* พระอินปั๋น พ.ศ. 2506–2518
* พระอธิการเล็ก ยโสธโร พ.ศ. 2518–2526
* พระอธิการผัด ปัญญาทีโป พ.ศ. 2526–2535
* พระมหาถาวร ยโสธโร (จันต๊ะคำ) พ.ศ. 2536–

## อ้างอิง

ขัวแคร่
นิทาน ดวงดาว ความรัก

**นิทาน ดวงดาว ความรัก** เป็นละครโทรทัศน์ไทยแนวหญิงรักหญิงนำแสดงโดยทิพนารี วีรวัฒโนดมและรชานันท์ มหาวรรณ์

ดัดแปลงจากนวนิยายชื่อเดียวกันและผลิตโดยจีเอ็มเอ็มทีวีร่วมกับ Snap25 ได้รับการประกาศให้เป็นหนึ่งในละครโทรทัศน์ของจีเอ็มเอ็มทีวีปี พ.ศ. 2567 ในงาน "GMMTV2024: UP&ABOVE Part 1" ที่จัดขึ้นเมื่อวันที่ 17 ตุลาคม พ.ศ. 2566 นอกจากนี้ยังเป็นละครแนวหญิงรักหญิงเรื่องที่ 2 ของจีเอ็มเอ็มทีวีอีกด้วย ออกอากาศครั้งแรกทางช่องจีเอ็มเอ็ม 25, ช่องยูทูบของจีเอ็มเอ็มทีวีและวิวเมื่อวันที่ 19 ตุลาคม พ.ศ. 2567 และออกอากาศตอนสุดท้ายเมื่อวันที่ 4 มกราคม พ.ศ. 2568

## เรื่องย่อ
ไออุ่น (ทิพนารี วีรวัฒโนดม) ถูกบังคับให้ไปบอกเลิก เมย์ (รชานันท์ มหาวรรณ์) แฟนสาวของ โอบอุ้ม (ทิพนารี วีรวัฒโนดม) น้องสาวฝาแฝดของเธอตามคำขอของโอบอุ้ม ก่อนที่เธอจะประสบอุบัติเหตุในวันแต่งงาน อย่างไรก็ตาม เมื่อไออุ่นได้พบกับเมย์ เธอจึงรู้ว่าเมย์ตาบอด ยิ่งไปกว่านั้น จูบของเมย์ทำให้หัวใจของไออุ่นเต้นแรงในแบบที่เธอไม่เคยรู้สึกมาก่อน ทั้งหมดนี้ทำให้ไออุ่นปฏิเสธที่จะบอกเลิกกับเธอ แต่กลับสารภาพรักเธอและแสร้งทำเป็นว่าเป็นน้องสาวฝาแฝดของเธอ เรื่องนี้คงไม่ง่ายนัก เพราะความสัมพันธ์นี้เริ่มต้นจากการหลอกลวง

## นักแสดง
### นักแสดงหลัก
* ทิพนารี วีรวัฒโนดม รับบท ไออุ่น/โอบอุ้ม
* รชานันท์ มหาวรรณ์ รับบท เมธาวี

### นักแสดงสมทบ

* รัตท์ริชา ประภากิติ (ไซซี) รับบท แป้ง
* ปรียาภัทย์ หล่อสุวรรณศิริ (เอิร์น) รับบท แจน
* พลอยนิรา หิรัญทวีศิลป์ (กระปุก) รับบท พิมพ์
* นีร สุวรรณมาศ (นีร) รับบท พลอย
* วีรยุทธ จันทร์สุข (อาร์ม) รับบท หมอต้น
* ดวงดาว จารุจินดา (ดาว) รับบท ยายเดือน
* กีรติ พวงมาลี (ไตเติ้ล) รับบท เบน
* ศิวกร เลิศชูโชติ (กาย) รับบท พอล
* ทินพันธ์ ตันตุ้ย (โต๋) รับบท โกศล

### นักแสดงรับเชิญ

* จุฑาพิชญ์ อินทร์จันทร์ (เจมี่) รับบท ฟรัง
* ธิฌาน์ ธุระชน (มิ้นท์) รับบท แอน
* ศุภกร ศรีโพธิ์ทอง (ป๊อด) รับบท
* ณัฐนันท์ คุณวัฒน์ (เอิร์ธ) รับบท
* น้ำทิพย์ เสียมทอง (ทิพย์) รับบท

## เพลงประกอบ

* Some Where Only We Know ร้องโดย ทิพนารี วีรวัฒโนดม (น้ำตาล)
* นิยายเรื่องเธอ (Your Story) ร้องโดย ทิพนารี วีรวัฒโนดม (น้ำตาล)
* รอนะ (Linger) ร้องโดย รชานันท์ มหาวรรณ์ (ฟิล์ม)
* Pluto ร้องโดย ทิพนารี วีรวัฒโนดม (น้ำตาล) และ รชานันท์ มหาวรรณ์ (ฟิล์ม)
* เรื่องเล่าของเจ้าหญิง (A Princess' Tale) ร้องโดย ทิพนารี วีรวัฒโนดม (น้ำตาล) และ รชานันท์ มหาวรรณ์ (ฟิล์ม)

## อ้างอิง

หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครหญิงรักหญิงไทย
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
วัดโสภาราม (จังหวัดสุโขทัย)

**วัดโสภาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามเรือน อำเภอศรีสำโรง จังหวัดสุโขทัย 

วัดโสภาราม มีนามเดิม **วัดโรงญวน** หรือ **วัดลำยวน** เพราะเดิมเป็นที่ตั้งถิ่นฐานทำมาหากินของคนญวนที่อพยพมาอาศัยอยู่ และตั้งวัดขึ้นมา มีหลักฐานปรากฎอยู่ เช่น รากฐานอุโบสถ วิหาร เจดีย์ พระพทุธรูปเก่าแก่ ตั้งวัดเมื่อ พ.ศ. 2360 ได้รับพระราชทานวิสุงคามสีมาเมื่อ พ.ศ. 2370 ต่อมา พ.ศ. 2500 จึงมีการเปลี่ยนชื่อวัดเป็นชื่อ "วัดโสภาราม" 

ใน พ.ศ. 2536 เจ้าอาวาส และพุทธศาสนิกชนร่วมบริจาคเงินและแรงงานสร้างพระพุทธรูปองค์ใหญ่ นามว่า *พระพุทธบารมีศรีสุโขทัย* ซึ่งเป็นนามพระราชทาน หรือชาวบ้านทั่วไปเรียกว่า *พระพุทธรูปองค์ใหญ่* เป็นพระพุทธรูปนั่งปรางค์สุโขทัย (มารวิชัย) ตั้งอยู่กลางแจ้งบริเวณหน้าวัด องค์พระมีสีทอง วางศิลาฤกษ์ เมื่อวันที่ 1 เมษายน พ.ศ. 2536

## อ้างอิง

โสภาราม
วัดโพธาราม (จังหวัดสุโขทัย)

**วัดโพธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองตาล อำเภอศรีสำโรง จังหวัดสุโขทัย มีที่ดินตั้งวัดเนื้อที่ 24 ไร่ 76 ตารางวา ปัจจุบันมีพระครูสังฆรักษ์กรกิจปิยธมโม ดำรงตำแหน่งเป็นเจ้าอาวาส

วัดโพธาราม หรือชาวบ้านเรียกสั้น ๆ ว่า **วัดโพ** สร้างเป็นวัดตั้งแต่ประมาณ พ.ศ. 2010 และได้รับพระราชทานวิสุงคามสีมาและเมื่อประมาณ พ.ศ. 2016 อุโบสถได้ชำรุดทรุดโทรม ชาวบ้านจึงช่วยใจกันสร้างอุโบสถหลังใหม่และอยู่ในสถานที่เดิม ภายในวัดมีพิพิธภัณฑ์วัดโพธาราม จัดตั้งขึ้นเมื่อประมาณ พ.ศ.2497 โดยจัดสร้างขึ้นเพื่อเป็นอนุสรณ์แด่พระครูสวัฒน์คณาภิบาล อดีตเจ้าอาวาสวัดโพธาราม อดีตเจ้าคณะอำเภอศรีสำโรง โดยนายบุญเอื้อ เมฆพัฒน์ อดีต หัวหน้าการประถมสึกษาอำเภอศรีสำโรง

## อ้างอิง

โพธาราม
ผู้กล้าไร้อาชีพ

**ผู้กล้าไร้อาชีพ** () เป็นไลต์โนเวลญี่ปุ่นที่เขียนโดยชิจิโอะ คูซุ และวาดภาพประกอบโดยยูเมฮิโตะ อูเอดะ ตีพิมพ์เป็นตอนออนไลน์ตั้งแต่เดือนพฤศจิกายน พ.ศ. 2560 ถึงเดือนพฤษภาคม พ.ศ. 2563 บนเว็บไซต์โชเซ็ตสึกะ นิ นาโร ซึ่งเป็นเว็บไซต์เผยแพร่นวนิยายที่สร้างโดยผู้ใช้ ต่อมาถูกซื้อลิขสิทธิ์โดยเอิร์ทสตาร์เอ็นเตอร์เทนเมนต์ ซึ่งตีพิมพ์จำนวนสี่เล่มตั้งแต่เดือนกรกฎาคม พ.ศ. 2561 ถึงมิถุนายน พ.ศ. 2562 ภายใต้สำนักพิมพ์เอิร์ทสตาร์โนเวล มังงะที่วาดภาพประกอบโดยอากิโอะ นานาเอะ ได้รับการตีพิมพ์เป็นตอนออนไลน์ผ่านเว็บไซต์ Comic Earth Star ของเอิร์ทสตาร์เอ็นเตอร์เทนเมนต์ ตั้งแต่เดือนพฤศจิกายน พ.ศ. 2561 และได้รับการรวมเป็นฉบับรวมเล่ม (ทังโกบง) จำนวน 8 เล่ม ซีรีส์อนิเมะทางโทรทัศน์ที่ผลิตโดยสตูดิโอเอ-แคท เริ่มออกอากาศในเดือนตุลาคม พ.ศ. 2568

## ตัวละคร
; อาเรล
:
; ไลนะ
:
; ลิเลีย
:

## สื่อ
### ไลต์โนเวล
*ผู้กล้าไร้อาชีพ* เขียนโดยชิจิโอะ คูซุ ตีพิมพ์ครั้งแรกบนเว็บไซต์โชเซ็ตสึกะ นิ นาโร ตั้งแต่วันที่ 15 พฤศจิกายน พ.ศ. 2560 ถึง 15 พฤษภาคม พ.ศ. 2563 ต่อมาได้รับการซื้อลิขสิทธิ์โดยเอิร์ทสตาร์เอ็นเตอร์เทนเมนต์ ซึ่งได้ตีพิมพ์จำนวน 4 เล่มพร้อมภาพประกอบที่วาดโดยยูเมฮิโตะ อูเอดะ ตั้งแต่วันที่ 16 กรกฎาคม พ.ศ. 2561 ถึง 15 มิถุนายน พ.ศ. 2562

### มังงะ
มังงะที่วาดภาพประกอบโดยอากิโอะ นานาเอะ  เริ่มตีพิมพ์เป็นตอน ๆ ลงใน *Comic Earth Star* นิตยสารออนไลน์ของเอิร์ทสตาร์เอ็นเตอร์เทนเมนต์เมื่อวันที่ 12 พฤศจิกายน พ.ศ. 2561 เนื้อหาในมังงะได้รวมเป็นฉบับรวมเล่ม (*[[ทังโกบง]])* จำนวน 9 เล่ม ณ เดือนมีนาคม ค.ศ. 2025 มังงะในอเมริกาเหนือถือลิขสิทธิ์โดย One Peace Books

### อนิเมะ
มีการประกาศสร้างซีรีส์อนิเมะทางโทรทัศน์เมื่อวันที่ 5 ตุลาคม พ.ศ. 2566 อนิเมะเรื่องนี้จะผลิตโดยสตูดิโอเอ-แคทและกำกับโดย Kaoru Yabana โดยมี Chabo Higurashi เขียนบทและควบคุมดูแลบทซีรีส์ และเคนโตะ อาซาฮินะ เป็นผู้แต่งเพลงประกอบ เริ่มออกอากาศในเดือนตุลาคม พ.ศ. 2568 เซ็นไตฟิล์มเวิร์ค ถือลิขสิทธิ์ซีรีส์นี้ในอเมริกาเหนือเพื่อสตรีมบน Hidive

## อ้างอิง

หมวดหมู่:มังงะที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:อนิเมะและมังงะที่สร้างจากไลต์โนเวล
หมวดหมู่:มังงะจากเอิร์ทสตาร์เอ็นเตอร์เทนเมนต์
หมวดหมู่:การ์ตูนญี่ปุ่นแนวจินตนิมิต
หมวดหมู่:นวนิยายญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:เซ็นไตฟิล์มเวิร์ค
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:สตูดิโอเอ-แคท
หมวดหมู่:เว็บคอมิกที่ได้รับการตีพิมพ์
เขตชิโรอิชิ

**เขตชิโรอิชิ** () เป็นหนึ่งใน 10 เขตของนครซัปโปโระ ฮกไกโด ประเทศญี่ปุ่น มีขนาดพื้นที่ทั้งหมด 34.47 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 อยู่ประมาณ 214,002 คน มีความหนาแน่นของประชากร 6,208 คนต่อตารางกิโลเมตร

## ประวัติ
* ค.ศ. 1871: จัดตั้งหมู่บ้านชิโรอิชิ
* ค.ศ. 1873: หมู่บ้านคามิชิโรอิชิแยกตัวออกจากหมู่บ้านชิโรอิชิ
* ค.ศ. 1902: หมู่บ้านชิโรอิชิกับหมู่บ้านคามิชิโรอิชิควบรวมกันกลายเป็นหมู่บ้านชิโรอิชิ
* ค.ศ. 1950: หมู่บ้านชิโรอิชิถูกรวมเข้ากับนครซัปโปโระ
* ค.ศ. 1972: นครซัปโปโระได้รับการกำหนดให้เป็นนครใหญ่ที่รัฐกำหนด และจัดตั้งเขตชิโรอิชิ
* ค.ศ. 1989: เขตอัตสึเบ็ตสึแยกตัวออกจากเขตชิโรอิชิ

## การขนส่ง
### รถไฟ
* บริษัทรถไฟฮกไกโด: สายหลักฮาโกดาเตะ
** สถานี: ชิโรอิชิ
* บริษัทรถไฟฮกไกโด: สายชิโตเซะ
** สถานี: ชิโรอิชิ – เฮวะ
* รถไฟใต้ดินเทศบาลนครซัปโปโระ: สายโทไซ
** สถานี: คิกูซูอิ – ฮิงาชิซัปโปโระ – ชิโรอิชิ – นังโงนานาโจเมะ – นังโงจูซันโจเมะ – นังโงจูฮัตโจเมะ

### ถนน
* ทางด่วนฮกไกโด: ทางแยกต่างระดับซัปโปโระ – ทางแยกต่างระดับคิตาโงะ – ทางแยกต่างระดับโอยาจิ
* ทางหลวงแผ่นดินหมายเลข 12
* ทางหลวงแผ่นดินหมายเลข 274
* ทางหลวงแผ่นดินหมายเลข 275

## การศึกษา
### โรงเรียนมัธยมปลาย
#### รัฐบาล
* โรงเรียนมัธยมปลายซัปโปโระฮิงาชิ ฮกไกโด
* โรงเรียนมัธยมปลายซัปโปโระชิโรอิชิ ฮกไกโด
* โรงเรียนมัธยมปลายซัปโปโระฮากูเรียว ฮกไกโด

#### เอกชน
* โรงเรียนมัธยมนานาชาติคลาร์กเมโมเรียล วิทยาเขตซัปโปโระชิโรอิชิ ()

## มาสคอต
มาสคอตของเขตชิโรอิชิคือ "ชิรปปี" () และ "คูรปปี" () ทั้งคู่เป็นตุ๊กตาหิมะน่ารักที่มีลวดลายดอกกุหลาบ
* ชิรปปีเป็นตุ๊กตาหิมะสีขาวที่กระตือรือร้น สวมหมวกกุหลาบสีแดงและใส่ใจผู้คน เธอเปิดตัวในเดือนกรกฎาคม ค.ศ. 2008
* คูรปปีเป็นตุ๊กตาหิมะสีเทาที่เห็นแก่ตัว สวมหมวกกุหลาบสีฟ้า และชอบก่อกวนผู้คนเพื่อความสนุกสนาน เธอเป็นคู่ปรับของชิรปปี เธอเปิดตัวในเดือนกุมภาพันธ์ ค.ศ. 2020

## เมืองมิตรภาพ
* นครชิโรอิชิ จังหวัดมิยางิ

## อ้างอิง

## แหล่งข้อมูลอื่น

*  

ชิโรอิชิ
เกิดใหม่เป็นนางร้ายในนิยายตัวเอง

เป็นซีรีส์มังงะญี่ปุ่นที่เขียนบทและวาดภาพโดยอากิฮารุ โทกะ เริ่มตีพิมพ์เป็นตอนในนิตยสารมังงะแนว*[[โชโจะ]]* *[[LaLa]]* ของสำนักพิมพ์ฮาคุเซ็นชะ เมื่อเดือนสิงหาคม พ.ศ. 2561 ซีรีส์อนิเมะทางโทรทัศน์ที่ผลิตโดยสตูดิโอดีน เริ่มออกอากาศตั้งแต่เดือนตุลาคมจนถึงเดือนธันวาคม พ.ศ. 2568

## ตัวละคร
; / 
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### มังงะ
*เกิดใหม่เป็นนางร้ายในนิยายตัวเอง* เขียนและวาดภาพโดยอากิฮารุ โทกะ เริ่มตีพิมพ์ในนิตยสารมังงะ*[[โชโจะ]]* *[[LaLa]]* ของสำนักพิมพ์ฮาคุเซ็นชะ เมื่อวันที่ 24 สิงหาคม พ.ศ. 2561 ตอนต่าง ๆ เหล่านี้ได้รับการรวบรวมตีพิมพ์เป็นเล่ม(*[[ทังโกบง]]*) จำนวน 17 เล่ม และเล่มเรื่องสั้นจำนวน 2 เล่ม เมื่อเดือนตุลาคม พ.ศ. 2568

### อนิเมะ
มีการประกาศสร้างเป็นซีรีส์อนิเมะทางโทรทัศน์เมื่อวันที่ 17 กุมภาพันธ์ พ.ศ. 2567 ซีรีส์เรื่องนี้ผลิตโดยสตูดิโอดีน และกำกับโดยฮิโรอากิ ซากุราอิ โดยมีมิตสึทากะ ฮิโรตะเป็นผู้ดูแลการเขียนบท ออกแบบตัวละครโดยโทโมโยะ ซาวาดะ และเพลงประกอบที่แต่งโดย เริ่มออกอากาศตั้งแต่วันที่ 9 ตุลาคม จนถึงวันที่ 25 ธันวาคม พ.ศ. 2568 ทางช่องทีวีโตเกียวและช่องบีเอส11 เพลงเปิดของเรื่องคือ "Black Flame" ร้องโดยคิดด์ เฟโนมีนอน ฟรอม เอ็กไซล์ ไทรบ์ ในขณะที่เพลงปิดเรื่อง "Zeroform" ขับร้องโดย Rengene

#### รายชื่อตอน

### สื่ออื่น
วอยซ์ ดราม่าได้รับการเผยแพร่ในนิตยสาร *[[LaLa]]* ฉบับเดือนธันวาคม พ.ศ. 2564 เมื่อวันที่ 22 ตุลาคม พ.ศ. 2564 โดยมีเสียงพากย์ของซูมิเระ อูเอซากะ, โยชิตสึงุ มัตสึโอกะ และฮิโรชิ คามิยะ

## ผลตอบรับ
ในเดือนกุมภาพันธ์ พ.ศ. 2567 ซีรีส์ดังกล่าวมียอดจำหน่ายมากกว่า 1.7 ล้านเล่ม

## หมายเหตุ

## อ้างอิง

## แหล่งข้อมูลอื่น
* 
* 
*  ที่บิลิบิลิ 
*  ที่อ้ายฉีอี้ 
*

หมวดหมู่:มังงะที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะและมังงะเกี่ยวกับการกลับชาติมาเกิด
หมวดหมู่:ซีรีส์อนิเมะที่สร้างจากมังงะ
หมวดหมู่:มังงะของสำนักพิมพ์ฮาคุเซ็นชะ
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวโชโจะ
หมวดหมู่:สตูดิโอดีน
หมวดหมู่:รายการโทรทัศน์ของทีวีโตเกียว
หมวดหมู่:อนิเมะและมังงะแนวนางร้าย
การเลือกตั้งสหพันธรัฐในออสเตรเลีย พ.ศ. 2544

**การเลือกตั้งสหพันธรัฐในออสเตรเลีย พ.ศ. 2544** จัดขึ้นเมื่อวันที่ 10 พฤศจิกายน พ.ศ. 2544 เพื่อเลือกตั้งสมาชิกทั้ง 150 ที่นั่งในสภาผู้แทนราษฎร และ 40 ที่นั่งจากทั้งหมด 76 ที่นั่งในวุฒิสภา
พรรครัฐบาลผสมซึ่งประกอบด้วยพรรคเสรีนิยมแห่งออสเตรเลียที่นำโดยนายกรัฐมนตรีจอห์น โฮเวิร์ด และพรรคชาติออสเตรเลียที่นำโดยจอห์น แอนเดอร์สัน สามารถเอาชนะพรรคฝ่ายค้านพรรคแรงงานออสเตรเลียที่นำโดยคิม บีซลีย์ไปได้

นับตั้งแต่ปี พ.ศ. 2567 การเลือกตั้งครั้งนี้เป็นการเลือกตั้งครั้งล่าสุดที่ผู้นำของทั้งสองพรรคใหญ่ลงชิงตำแหน่งกันเป็นครั้งที่สอง นอกจากนี้ การเลือกตั้งครั้งนี้ยังเป็นจุดเริ่มต้นเส้นทางทางการเมืองของปีเตอร์ ดัตตันและซูซาน เลย์ ซึ่งต่อมาได้เป็นผู้นำฝ่ายค้านของพรรคในเวลาต่อมา

หมวดหมู่:การเลือกตั้งในประเทศออสเตรเลีย
หมวดหมู่:การเลือกตั้ง พ.ศ. 2544
การเลือกตั้งสหพันธรัฐในออสเตรเลีย พ.ศ. 2541

**การเลือกตั้งสหพันธรัฐในออสเตรเลีย พ.ศ. 2541** จัดขึ้นเมื่อวันที่ 3 ตุลาคม พ.ศ. 2541 เพื่อคัดเลือกสมาชิกรัฐสภาชุดที่ 39 โดยมีการเลือกตั้งสมาชิกสภาผู้แทนราษฎรทั้ง 148 ที่นั่ง และสมาชิกวุฒิสภา 40 ที่นั่งจากทั้งหมด 76 ที่นั่ง
รัฐบาลของแนวร่วมเสรีนิยม-ชาติที่นำโดยนายกรัฐมนตรีจอห์น โฮเวิร์ดจากพรรคเสรีนิยมแห่งออสเตรเลียและทิม ฟิสเชอร์ ผู้นำพรรคชาติออสเตรเลียสามารถเอาชนะพรรคฝ่ายค้านกลางซ้ายอย่างพรรคแรงงานออสเตรเลียที่นำโดยคิม บีซลีย์ได้ แม้จะพ่ายแพ้ในแง่ของคะแนนโหวตยอดนิยมทั่วประเทศ และคะแนนสองพรรคหลักก็ตาม อย่างไรก็ตามพรรคแรงงานสามารถเพิ่มจำนวนที่นั่งได้เมื่อเทียบกับการเลือกตั้งครั้งก่อน

ในการเลือกตั้งครั้งนี้ นักการเมืองที่ต่อมาได้ดำรงตำแหน่งสำคัญหลายคนได้รับเลือกเข้าสู่รัฐสภาออสเตรเลียเป็นครั้งแรก เช่น อดีตนายกรัฐมนตรีในอนาคตอย่างเควิน รัดด์และจูเลีย กิลลาร์ดรวมถึงจูลี่ บิชอป(อดีตรองผู้นำพรรคเสรีนิยมและรัฐมนตรีว่าการกระทรวงการต่างประเทศในอนาคต), เวย์น สวอน(อดีตรองนายกรัฐมนตรีในอนาคต)และแอนนา เบิร์ก(อดีตประธานสภาในอนาคต)

## เพิ่มเติม
* เควิน รัดด์
* จูเลีย กิลลาร์ด
* จอห์น โฮเวิร์ด
* การเลือกตั้งสหพันธรัฐในออสเตรเลีย พ.ศ. 2544
* การเลือกตั้งสหพันธรัฐในออสเตรเลีย พ.ศ. 2547
การเลือกตั้งสมาชิกสภาผู้แทนราษฎรไทยแทนตำแหน่งที่ว่าง ตุลาคม พ.ศ. 2548

**การเลือกตั้งสมาชิกสภาผู้แทนราษฎรไทยแทนตำแหน่งที่ว่าง ตุลาคม พ.ศ. 2548** เป็นการเลือกตั้งสมาชิกสภาผู้แทนราษฎรแทนตำแหน่งที่ว่างลง หลังจากที่คณะกรรมการการเลือกตั้งได้มีคำสั่งให้เลือกตั้งใหม่ 4 เขต 4 จังหวัด

## เขตที่มีการเลือกตั้งใหม่
# จังหวัดพิจิตร เขต 3 (นาวิน บุญเสรฐ สส.เดิมได้ใบเหลือง 15px)
# จังหวัดสตูล เขต 2 (ธานินทร์ ใจสมุทร สส.เดิมได้ใบแดง 15px)
# จังหวัดสิงห์บุรี เขต 1 (พายัพ ปั้นเกตุ สส.เดิมได้ใบเหลือง 15px)
# จังหวัดอุทัยธานี เขต 1 (ประแสง มงคลศิริ สส.เดิมได้ใบเหลือง 15px)

## ผลการเลือกตั้ง
### เขต 3 จังหวัดพิจิตร
เขตการเลือกตั้งที่ 3 ประกอบด้วยอำเภอบางมูลนาก อำเภอโพทะเลและกิ่งอำเภอบึงนาราง

### เขต 2 จังหวัดสตูล
เขตเลือกตั้งที่ 2 ประกอบด้วย อำเภอละงู, อำเภอทุ่งหว้า, กิ่งอำเภอมะนัง, อำเภอควนกาหลง (ยกเว้นตำบลทุ่งนุ้ย) และอำเภอท่าแพ

* แทนตำแหน่งของนายธานินทร์ ใจสมุทร สส.เดิมของเขตเลือกตั้ง

### เขต 1 จังหวัดสิงห์บุรี
เขตการเลือกตั้งที่ 1 ประกอบด้วยจังหวัดสิงห์บุรีทั้งจังหวัด

### เขต 1 จังหวัดอุทัยธานี
เขตการเลือกตั้งที่ 1 ประกอบด้วย อำเภอเมืองอุทัยธานี อำเภอหนองขาหย่าง อำเภอทัพทัน อำเภอสว่างอารมณ์ และอำเภอหนองฉาง (ยกเว้นตำบลเขากวางทอง ตำบลเขาบางแกรก และตำบลทุ่งโพ) 

## หลังการเลือกตั้ง
หลังการเลือกตั้งซ่อมผ่านไป ปรากฎว่าพรรคไทยรักไทย ซึ่งเป็นพรรคครองใน 3 เขต ชนะกลับมาแค่เขตเดียว ที่เหลือแพ้ให้กับพรรคฝ่ายค้าน ต่อมาพันตำรวจโท ทักษิณ ชินวัตร นายกรัฐมนตรีในขณะนั้น กล่าวกับชาวจังหวัดนครสวรรค์ ระหว่างการเป็นประธานมอบหนังสือแสดงสิทธิสัญญาเช่าที่ราชพัสดุให้กับประชาชน ตามโครงการรัฐเอื้อราษฎร์ ที่หอประชุมโรงเรียนบรรพตพิทยาคม อำเภอบรรพตพิสัย จังหวัดนครสวรรค์ ว่า 

"ผมเป็นคนพูดตรงไปตรงมา เปิดเผย สื่อมวลชนอยู่ต้องเปิดเผย ไม่มีความลับสำหรับผม วันนี้คิดกับประชาชนอย่างไร ก็อยากเห็นคนทั้งประเทศไม่ว่าอยู่ที่ไหน เลือกหรือไม่เลือกผม ก็อยากให้ทุกคนหายจน แต่เนื่องจากเวลาจำกัดก็ต้องไล่ลำดับกันไป จังหวัดไหนมอบความไว้วางใจด้วยการเลือกผู้สมัคร สส.ของพรรคไทยรักไทย จะได้รับการดูแลเป็นพิเศษ ส่วนจังหวัดที่ไว้วางใจน้อย ต้องเอาไว้ทีหลัง ต้องเป็นไปตามคิว"

ซึ่งการกล่าวของครั้งนี้ทำให้มีเสียงวิพากษ์วิจารณ์ตามมาอย่างมาก โดย อภิสิทธิ์ เวชชาชีวะ หัวหน้าพรรคประชาธิปัตย์ในขณะนั้น กล่าวว่า ตนรับไม่ได้กับคำพูดเช่นนี้ของนายกรัฐมนตรี ถือว่าคำพูดนี้ขัดต่อหลักประชาธิปไตย และการบริหารที่ดี เพราะเป็นสิทธิ์ของประชาชนที่จะใช้สิทธิ์ทางการเมืองได้ ไม่ควรที่จะได้รับผลกระทบในการได้รับการดูแลจากรัฐ นอกจากนี้เงินภาษีอากรต้องเป็นการจัดสรรให้ประชาชนตามสภาพปัญหาบ้านเมืองจริงๆ เพราะเงินดังกล่าวไม่ใช่ของนายกรัฐมนตรี ถือว่าเป็นการติดสินบน และข่มขู่ ซึ่งในหลักการบริหารบ้านเมืองคงไม่มีใครที่มีจิตใจประชาธิปไตยจะรับได้ อีกทั้งคนที่เป็นนายกรัฐมนตรี จะต้องเป็นนายกฯของคนทั้งประเทศ

## อ้างอิง

หมวดหมู่:การเลือกตั้งสมาชิกสภาผู้แทนราษฎรไทย แทนตำแหน่งที่ว่าง
การเลือกตั้งสมาชิกสภาผู้แทนราษฎรจังหวัดอุดรธานี เขต 2 แทนตำแหน่งที่ว่าง พ.ศ. 2548

**การเลือกตั้งสมาชิกสภาผู้แทนราษฎรจังหวัดอุดรธานี เขต 2 แทนตำแหน่งที่ว่าง พ.ศ. 2548** เป็นการเลือกตั้งสมาชิกสภาผู้แทนราษฎรจังหวัดอุดรธานี แทนที่อรรถพล สนิทวงศ์ชัย ที่เสียชีวิตขณะดำรงตำแหน่ง โดยกำหนดให้มีการเลือกตั้งเมื่อวันที่ 24 กรกฎาคม พ.ศ. 2548

## ที่มา
อรรถพล สนิทวงศ์ชัย สมาชิกสภาผู้แทนราษฎรจังหวัดอุดรธานี เขต 2 พรรคไทยรักไทย ประสบเหตุพลัดตกตึกลงมาจากชั้น 10 ของลาเมซอง คอนโดมิเนียม ในซอยพหลโยธิน 24 เสียชีวิตเมื่อวันที่ 22 มิถุนายน พ.ศ. 2548 ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 24 กรกฎาคม พ.ศ. 2548

## ผู้สมัคร
มีผู้สมัครดังต่อไปนี้

## ผลการเลือกตั้ง
เขตเลือกตั้งประกอบไปด้วยอำเภอเมืองอุดรธานี [เฉพาะเขตเทศบาลนครอุดรธานี (เฉพาะชุมชนบ้านนาดี ชุมชนบ้านหนองหิน ชุมชนบ้านช้าง ชุมชนบ้านโพนบก ชุมชนบ้านหนองตูม และชุมชนบ้านหนองใหญ่) และนอกเขตเทศบาลนครอุดรธานี (เฉพาะตำบลนาข่า ตำบลหนองบัว ตำบลหมูม่น ตำบลเชียงยืน ตำบลหนองนาคำ ตำบลกุดสระ ตำบลนาดี ตำบลบ้านเลื่อม ตำบลเชียงพิณ ตำบลสามพร้าว ตำบลบ้านจั่น และตำบลหนองขอนกว้าง)]

## อ้างอิง

## หมายเหตุ

อุดรธานี พ.ศ. 2548
อุดรธานี เขต 2
หมวดหมู่:การเลือกตั้งในจังหวัดอุดรธานี
ทูแรก

**ทูแรก** (, ) เป็นชานเมืองตอนในของเมลเบิร์น รัฐวิกทอเรีย ประเทศออสเตรเลีย ตั้งอยู่ห่างจากย่านธุรกิจกลางของเมลเบิร์นไปทางตะวันออกเฉียงใต้  โดยอยู่ในเขตนครสตันนิงตัน จากสำมะโนประชากร ค.ศ. 2021 ทูแรกมีจำนวนประชากร 12,817 คน

ชื่อชานเมืองกลายเป็นชื่อที่มีความหมายพ้องกับความมั่งคั่งและเอกสิทธิ์ โดยย่านนี้มีชื่อเสียงมายาวนานว่าเป็นย่านที่หรูหราที่สุดในเมลเบิร์น และติดอันดับย่านที่มีชื่อเสียงที่สุดในออสเตรเลีย พื้นที่รหัสไปรษณีย์ทูแรกเป็นบริเวณที่มีรายได้สูงเป็นอันดับสี่ของประเทศ

## อ้างอิง

หมวดหมู่:ชานเมืองเมลเบิร์น
อาร์เทอร์ เพมเบอร์

**อาเทอร์ เพมเบอร์** (; 15 มกราคม ค.ศ. 1835 – 3 เมษายน ค.ศ. 1886) เป็นนักกีฬา นายหน้าซื้อขายหุ้น ทนายความ นักข่าว และนักเขียนชาวอังกฤษ มีชื่อเสียงจากการดำรงตำแหน่งประธานคนแรกของสมาคมฟุตบอลอังกฤษระหว่างปี ค.ศ. 1863 ถึง ค.ศ. 1867

## ประวัติ
เพมเบอร์เกิดในปี ค.ศ. 1835 ในครอบครัวที่ร่ำรวย เป็นบุตรคนที่สามและเป็นบุตรชายคนที่สองของนายหน้าซื้อขายหุ้น เขาเติบโตในเขตบริกซ์ตันฮิลล์และแคลปแฮมพาร์ค ชานเมืองของลอนดอน เขาได้รับการศึกษาที่บ้าน ไม่ได้เข้าเรียนมหาวิทยาลัย ในปี ค.ศ. 1857 เขาได้ร่วมงานกับบิดาของเขาในฐานะนายหน้าซื้อขายหุ้นในนครลอนดอน ในเดือนมีนาคม ค.ศ. 1860 เขาแต่งงานกับเอลิซาเบท ฮอกตัน คู่สามีภรรยาที่เพิ่งแต่งงานใหม่ได้ย้ายไปอยู่บ้านของตนเองใน Carlton Road, Maida Vale แต่เอลิซาเบทเสียชีวิตจากภาวะแทรกซ้อนหลังจากการแท้งบุตรในเดือนธันวาคมของปีเดียวกันนั้น เพมเบอร์แต่งงานใหม่ในเดือนตุลาคม ค.ศ. 1862 กับอลิซ แมรี่ กรีฟ

## นักกีฬา

### ฟุตบอล
ช่วงเวลานี้เองที่เพมเบอร์เริ่มร่วมงานกับ NN Football Club ซึ่งเล่นในสนามฝั่งตรงข้ามบ้านของเขา ทั้งอาร์เทอร์และจอร์จน้องชายของเขา มีบันทึกว่าได้ลงเล่นให้กับสโมสร N.N. ในนัดที่เอาชนะสโมสรฟุตบอลบานส์เมื่อเดือนเมษายน ปี ค.ศ. 1863

เพมเบอร์เป็นตัวแทนของ NN ในฐานะกัปตันทีมในการประชุมครั้งแรกของสมาคมฟุตบอลอังกฤษ (เอฟเอ) เมื่อวันที่ 26 ตุลาคม ค.ศ. 1863 การประชุมครั้งนี้เริ่มต้นด้วยการที่เพมเบอร์ "ได้รับการร้องขอให้เป็นประธาน" และจบลงด้วยการที่เขาได้รับเลือกเป็นประธานคนแรกของสมาคมอย่างเป็นทางการ

### การบัญญัติกฎของสมาคมฟุตบอลในปี ค.ศ. 1863
ในเวลานี้ สโมสรฟุตบอลบางแห่งทำตามอย่างของโรงเรียนรักบี้ ด้วยการอนุญาตให้ถือลูกบอลไว้ในมือ และผู้เล่นก็สามารถ "เตะ" ตัดขาของฝ่ายตรงข้ามที่ถือลูกบอลอยู่ได้ ส่วนสโมสรอื่นก็ห้ามทั้งสองแบบ ในระหว่างการประชุมเพื่อร่างกฎของเอฟเอมีการแบ่งแยกอย่างรุนแรงระหว่างสโมสรที่ "แฮ็ก" และ "ไม่แฮ็ก" โดยเพมเบอร์เป็นคน "ต่อต้าน" การแฮ็กอย่างเด็ดขาด การประชุมสมาคมฟุตบอลอังกฤษเมื่อวันที่ 17 พฤศจิกายน ค.ศ. 1863 ได้หารือถึงประเด็นนี้ โดยมีสโมสรที่สนับสนุนแนวทาง "แฮ็กเกอร์" เป็นแกนหลัก มีการกำหนดการประชุมอีกครั้งเพื่อสรุป ("ยุติ") เรื่องกฎกติกา

ในการประชุมที่สำคัญครั้งนี้เกิดขึ้นเมื่อวันที่ 24 พฤศจิกายน "แฮกเกอร์" ก็ยังคงมีคะแนนเสียงมากกว่า อย่างไรก็ตาม ในระหว่างการประชุม เอเบเนเซอร์ มอร์ลีย์ เลขาธิการของเอฟเอได้ดึงความสนใจของผู้แทนไปที่กฎกติกาฟุตบอลชุดใหม่ที่ตีพิมพ์โดยมหาวิทยาลัยเคมบริดจ์ซึ่งห้ามพกพาและเตะตัดขา การอภิปรายกฎของเคมบริดจ์และข้อเสนอแนะสำหรับการสื่อสารกับเคมบริดจ์เกี่ยวกับเรื่องนี้ ส่งผลให้การประกาศใช้กฎกติกาล่าช้าออกไปเป็นการประชุมครั้งต่อไปในวันที่ 1 ธันวาคม ผู้แทนจำนวนหนึ่งที่สนับสนุนฟุตบอลสไตล์รักบี้ไม่ได้เข้าร่วมการประชุมครั้งนี้

## อ้างอิง

หมวดหมู่:บุคคลที่เกิดในปี พ.ศ. 2378
หมวดหมู่:บุคคลที่เสียชีวิตในปี พ.ศ. 2429
หมวดหมู่:ประธานสมาคมฟุตบอล
หมวดหมู่:นักฟุตบอลชายชาวอังกฤษ
หมวดหมู่:นักธุรกิจชาวอังกฤษในคริสต์ศตวรรษที่ 19
โบคาราโตน

**โบคาราโตน** (;   ;    ) เป็นนครในเทศมณฑลพาร์มบีช รัฐฟลอริดา สหรัฐอเมริกา จากการสำรวจสำมะโนประชากรปี 2020 พบว่ามีประชากร 97,422 คน และจัดอยู่ในอันดับที่ 23 ของเมืองที่มีประชากรมากที่สุดในรัฐฟลอริดา ข้อมูลปี 2022 ผู้คนที่มีที่อยู่ในรหัสไปรษณีย์ของเมืองโบคาราโตนจำนวนมากอาศัยอยู่นอกเขตเทศบาล เช่น ในเวสต์โบคาเรโตน และในฐานะศูนย์กลางธุรกิจ เมืองนี้จึงมีประชากรเพิ่มขึ้นอย่างมากในเวลากลางวัน โบคาราโตนอยู่ห่างออกไป  ทางเหนือของไมแอมีและเป็นเมืองหลักของเขตมหานครไมแอมี

## อ้างอิง

หมวดหมู่:เมืองในรัฐฟลอริดา
แคทริน โบมอนต์

**แคทริน โบมอนต์ เลวีน** (; เกิด 27 มิถุนายน ค.ศ. 1938) เป็นนักแสดงหญิงชาวบริติช เธอเป็นที่รู้จักดีจากการให้เสียงเป็นอลิซใน *[[อลิซท่องแดนมหัศจรรย์]]* (1951) และเวนดี ดาร์ลิงใน *[[ปีเตอร์ แพน (ภาพยนตร์การ์ตูนของดิสนีย์)|ปีเตอร์ แพน]]* (1953) ซึ่งทำให้เธอได้รับเลือกเป็นดิสนีย์เลเจนด์ใน ค.ศ. 1998

## ชีวิตช่วงต้น
โบมอนต์เป็นบุตรสาวของเอเวอลินกับเคนเนธ โบมอนต์ที่ลอนดอนในวันที่ 27 มิถุนายน ค.ศ. 1938 เอเวอลินเป็นนักเต้นมืออาชีพ ในขณะที่เคนเนธเป็นนักร้อง

ตอนสงครามโลกครั้งที่สองเกิดขึ้น โบมอนต์ยังเป็นทารกอยู่ แม้ว่าเจ้าหน้าที่ในอังกฤษที่กำลังเผชิญกับสงครามเรียกร้องให้เอเวอลินส่งลูกสาวของเธอไปยังที่ปลอดภัยบนเรือ SS ''Athenia'' แต่เธอกลับปฏิเสธ ในตอนแรกเจ้าหน้าที่ไม่พอใจอย่างมาก แต่เมื่อเรือล่ม พวกเขากลับ "หยุดตำหนิ" เกี่ยวกับการตัดสินใจของเธอ อย่างไรก็ตาม หลังเกิดการโจมตีด้วยการทิ้งระเบิดบ่อยครั้ง และเห็นการเสียชีวิตของเพื่อนสนิท เอเวอลินและแคทรีนจึงย้ายไปยังเมืองบังกอร์ ประเทศเวลส์ ซึ่งเป็นพื้นที่ที่ปลอดภัยกว่าและมีขนาดเล็กกว่า เมื่อสงครามสิ้นสุดลงใน ค.ศ. 1945 สมาชิกทั้งสามของครอบครัวโบมอนต์ก็ย้ายกลับไปลอนดอน

ประสบการณ์การแสดงครั้งแรกของโบมอนต์เกิดขึ้นเมื่อเอเวอลินส่งเธอเข้าเรียนที่โรงเรียน "ตอนที่เธอยังเล็กมาก" ที่นั่น เธอแสดงละครใบ้ของโรงเรียน และต่อมาก็แสดงละครเวที หลังจากดูการแสดงของโบมอนต์ คุณครูของเธอก็บอกแม่ว่าเธอมีพรสวรรค์ด้านการแสดง

## อาชีพ

## ชีวิตส่วนตัว
หลังทำงานเกี่ยวกับ*ปีเตอร์ แพน*เสร็จ โบมอนต์เข้าเรียนไฮสกูล โดยเธอเข้าร่วมทีมฝึกซ้อมและลงสมัครชิงตำแหน่งในสภานักเรียน หลังจบการศึกษา เธอจึงเรียนต่อที่มหาวิทยาลัยเซาเทิร์นแคลิฟอร์เนีย ซึ่งเธอสำเร็จการศึกษาในระดับปริญญาตรีสาขาการศึกษา หลังสำเร็จการศึกษาจากวิทยาลัย โบมอนต์ทำงานเป็นครูโรงเรียนประถมศึกษาในลอสแองเจลิสเป็นเวลา 36 ปี

โบมอนต์สมรสกับแอลลัน เลวีน () สามีของเธอตั้งแต่ ค.ศ. 1985

## อ้างอิง

## แหล่งข้อมูลอื่น

* 
* 
*
การเลือกตั้งสมาชิกสภาผู้แทนราษฎรจังหวัดนครปฐม เขต 3 แทนตำแหน่งที่ว่าง พ.ศ. 2547

**การเลือกตั้งสมาชิกสภาผู้แทนราษฎรจังหวัดนครปฐม เขต 3 แทนตำแหน่งที่ว่าง พ.ศ. 2547** เป็นการเลือกตั้งสมาชิกสภาผู้แทนราษฎรจังหวัดนครปฐม แทนที่พรศักดิ์ เปี่ยมคล้า ที่ลาออกจากตำแหน่ง โดยกำหนดให้มีการเลือกตั้งเมื่อวันที่ 20 มีนาคม พ.ศ. 2547

## ที่มา
พรศักดิ์ เปี่ยมคล้า สมาชิกสภาผู้แทนราษฎรจังหวัดนครปฐม เขต 3 พรรคไทยรักไทย ได้ลาออกจากการเป็น สส. เพื่อลงสมัครรับเลือกตั้งนายกองค์การบริหารส่วนจังหวัดนครปฐม ทำให้สมาชิกภาพของสมาชิกสภาผู้แทนราษฎรสิ้นสุดลง โดยกำหนดให้มีการเลือกตั้งเมื่อวันที่ 20 มีนาคม พ.ศ. 2547

## ผู้สมัคร
มีผู้สมัครดังต่อไปนี้

## ผลการเลือกตั้ง
พื้นที่ประกอบไปด้วยอำเภอเมืองนครปฐม (เฉพาะตําบลมาบแค ตําบลทุ่งน้อย และตําบลสามควายเผือก) อำเภอบางเลน และอำเภอดอนตูม

## อ้างอิง

นครปฐม พ.ศ. 2547
นครปฐม เขต 3
หมวดหมู่:การเลือกตั้งในจังหวัดนครปฐม
เพลิงทระนง

**เพลิงทระนง** เป็นละครโทรทัศน์ไทยแนวจินตนิยมชีวิต นำแสดงโดยมาริโอ้ เมาเร่อและณฐพร เตมีรักษ์ ออกอากาศทางช่อง 3 ทุกวันศุกร์ เวลา 20.30 น. และวันเสาร์–อาทิตย์ เวลา 20.15 น. (เวลามาตรฐานไทย) ระหว่างวันที่ 9 กรกฎาคม ถึง 13 สิงหาคม พ.ศ. 2554 โดยละครเรื่องนี้เป็นละครเรื่องแรกในฐานะนักแสดงสังกัดช่อง 3 ของมาริโอ้ และยังเป็นละครเรื่องแรกของ แม็ค–วีรคณิศร์ กานต์วัฒนกุล หรือชื่อในตอนนั้นคือวีรดนย์ หวังเจริญพร

ต่อมาในปี พ.ศ. 2564 ช่อง 3 เอชดี ได้นำละครเรื่องนี้กลับมารีรันอีกครั้งในช่วงละครดังข้ามเวลา จากนั้นในปี พ.ศ. 2568 ช่อง 3 เอชดีได้นำมารีรันอีกครั้งหนึ่งในช่วงละครฮิตเสาร์–อาทิตย์

## นักแสดงและตัวละคร

## อ้างอิง

หมวดหมู่:ละครโทรทัศน์ไทยในปี พ.ศ. 2554
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยเมคเกอร์กรุ๊ป
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ที่กำกับโดย กฤษณ์ ศุกระมงคล
หมวดหมู่:ละครโทรทัศน์ภาษาไทย
มีสติหน่อยคุณธีร์

***มีสติหน่อยคุณธีร์*** () เป็นละครโทรทัศน์ไทยแนวบอยส์เลิฟที่ผลิตโดยจีเอ็มเอ็มทีวี ร่วมกับ เจ็มมิสทรี่สตูดิโอ ดัดแปลงมาจากนวนิยายชื่อเดียวกันของลวิฬาร์ นำแสดงโดย ณราวิชญ์ เลิศรัตน์โกสุมภ์, ภูวินทร์ ตั้งศักดิ์ยืน ร่วมด้วย ศุภ สง่าวรวงศ์ และ ภัทราภัสร์ โบรัชตะสุวรรณ์ ออกอากาศทุกวันเสาร์ เวลา 20.30 น. (เวลามาตรฐานไทย) ทางช่องจีเอ็มเอ็ม 25 และออกอากาศย้อนหลังบนแพลตฟอร์มออนไลน์ทางอ้ายฉีอี้ เริ่มตอนแรกวันที่ 15 พฤศจิกายน พ.ศ. 2568

## เรื่องย่อ
**ธีร์** (ณราวิชญ์ เลิศรัตน์โกสุมภ์) ลูกชายเจ้าพ่อมาเฟีย ชอบดูซีรีส์แต่ไม่ถนัดเข้าสังคม วันหนึ่งเขาบังเอิญเจอ **พีช ** (ภูวินทร์ ตั้งศักดิ์ยืน) ที่มีอาชีพเป็นช่างภาพ จึงจ้างเขามาเป็นโค้ชชีวิตช่วยพัฒนาทักษะการใช้ชีวิต ในระหว่างที่ได้ใช้เวลาร่วมกัน ธีร์เริ่มเกิดความรู้สึกพิเศษที่มีต่อ พีช และสัมผัสได้ถึงความรักและความอบอุ่นที่ไม่เคยได้รับจากใครมาก่อนจากเขา

## นักแสดง

## การประชาสัมพันธ์
ละครชุดนี้เปิดตัวครั้งแรกในงาน "GMMTV 2025 RIDING THE WAVE" ในวันที่ 26 พฤศจิกายน พ.ศ. 2567 ภายหลังจากที่มีการปล่อยวิดีโอตัวอย่างของละครชุดนี้ออกไปในช่องทางสังคมออนไลน์ มียอดเข้าชมตัวอย่างในเว็บไซต์ของยูทูบมากกว่า 2 ล้านครั้งภายในระยะเวลา 1 เดือนเศษ

โดยในวันที่ 15 มิถุนายน พ.ศ. 2568 ได้มีการปล่อยภาพของนักแสดงที่มาร่วมกันอ่านบทละครครั้งแรกผ่านบัญชีอย่างเป็นทางการของละครชุดนี้บนเอกซ์ และต่อมาในวันที่ 6 กรกฎาคม ได้มีการปล่อยภาพนิ่งและคลิปวิดีโอในการลองชุดเสื้อผ้าของนักแสดงตามบทบาทในเรื่องออกมา

วันที่ 17 กรกฎาคม ได้มีการเริ่มเปิดกล้องดำเนินการถ่ายทำละครชุดนี้เป็นวันแรก โดยมีการเผยแพร่ภาพเบื้องหลังการถ่ายทำของนักแสดงนำได้แก่ ณราวิชญ์, ภูวินทร์ และศุภ ที่มาเข้าร่วมการถ่ายทำในวันแรกนี้ผ่านบัญชีอย่างเป็นทางการของละครชุดนี้บนเอกซ์

ในวันที่ 1 พฤศจิกายน เวลาประมาณ 20.00 น. ได้มีการปล่อยวิดีโอตัวอย่างของละครชุดนี้อย่างเป็นทางการพร้อมแจ้งข้อมูลกำหนดการและช่องทางการออกอากาศในงาน “Pond Phuwin Rendezvous Fancon” เป็นครั้งแรก

ได้มีการออกอากาศรายการพิเศษ“มีสติหน่อยคุณธีร์ Me and Thee Special EP” ที่เป็นเบื้องหลังการถ่ายทำของละครชุดนี้ในวันที่ 8 พฤศจิกายน โดยออกอากาศในเวลาและช่องทางเดียวกันกับที่ละครชุดออกอากาศ

มีการประกาศจัดงาน “มีสติหน่อยคุณธีร์ Me and Thee Premiere Night” ในวันที่ 15 พฤศจิกายน วันเดียวกับที่ละครชุดออกอากาศตอนแรก เพื่อเปิดให้แฟนคลับมาร่วมชมละครชุดตอนแรกพร้อมกับนักแสดงนำและผู้กำกับ

วันที่ 21 พฤศจิกายน มีการประกาศปิดกล้องเสร็จสิ้นการถ่ายทำละครชุดนี้อย่างเป็นทางการ โดยใช้ระยะเวลาการถ่ายทำไปทั้งสิ้นประมาณ 3 เดือนเศษ

มีการประกาศจัดงาน “Me and Thee Fan Party” และ “Me and Thee After Party” ในวันที่ 17 และ 18 มกราคม พ.ศ. 2569 ตามลำดับ เพื่อเปิดให้แฟนคลับมาร่วมชมละครชุดตอนสุดท้ายรวมถึงร่วมกิจกรรมต่างๆภายในงานเพื่อส่งท้ายละครชุดเรื่องนี้ไปพร้อมกับนักแสดงนำและผู้กำกับ โดยสามารถจำหน่ายบัตรเข้างานได้หมดทั้ง 2 รอบกิจกรรม ภายในงานดังกล่าวได้การประกาศเปิดตัวโปรเจกต์ละครชุดภาคพิเศษของเรื่องนี้โดยใช้ชื่อว่า *มีสติแล้วลูกพีช Peach and Me*

## รายชื่อตอน


## เพลงประกอบ

## อ้างอิง
เทศมณฑลกอลเวย์

**เทศมณฑลกอลเวย์** (;   ; ) เป็นเทศมณฑลหนึ่งในประเทศไอร์แลนด์ ตั้งอยู่ในภูมิภาคเหนือและตะวันตก ครอบคลุมพื้นที่ตอนใต้ของจังหวัดคอนนอต จากการสำรวจสำมะโนประชากรปี 2022 พบว่ามีประชากรทั้งเทศมณฑล 276,451 คน 

ในพื้นที่หลายแห่งทางตะวันตกของเทศมณฑลที่พูดภาษาไอริช  เทศมณฑลแบบดั้งเดิมประกอบด้วยเมืองกอลเวย์  แต่ปัจจุบันเมืองและเทศมณฑลมีการบริหารแยกกัน โดยมีหน่วยงานท้องถิ่นคือสภาเมืองกอลเวย์ดูแลพื้นที่ในเขตเมือง และสภาเทศมณฑลกอลเวย์ดูแลพื้นที่ที่เหลือของเทศมณฑล

## อ้างอิง

หมวดหมู่:เทศมณฑลของประเทศไอร์แลนด์
หมวดหมู่:คอนนอต
เวสต์มิดแลนส์ (เทศมณฑล)

**เวสต์มิดแลนส์** () เป็นเทศมณฑลมหานครและเทศมณฑลทางพิธีการ ในภูมิภาคเวสต์มิดแลนส์ของอังกฤษ เทศมณฑลไม่มีทางออกสู่ทะเล มีอาณาเขตติดกับสแตฟฟอร์ดเชอร์ทางทิศเหนือและทิศตะวันตก ติดกับวุร์สเตอร์เชอร์ทางทิศใต้ และเกือบถูกล้อมรอบด้วยวอริกเชอร์ ทางทิศตะวันออก เมืองที่ใหญ่ที่สุดคือเมือง เบอร์มิงแฮม

เทศมณฑลนี้แทบจะเป็นเขตเมืองทั้งหมด มีพื้นที่ 902 ตารางกิโลเมตร (348 ตารางไมล์) และมีประชากร 2,953,816 คน ทำให้เป็นเทศมณฑลที่มีประชากรมากเป็นอันดับสองของอังกฤษ รองจากเกรเทอร์ลอนดอน
## อ้างอิง

หมวดหมู่:เทศมณฑลเวสต์มิดแลนส์
ดันดอล์ก

**ดันดอล์ก** (Dundalk;  ; ) เป็นเมืองเทศมณฑลของเทศมณฑลเลาท์ ประเทศไอร์แลนด์ เมืองนี้ตั้งอยู่ริมฝั่งแม่น้ำคาสเซิลทาวน์ ซึ่งไหลลงสู่อ่าวดันดอล์ก บนชายฝั่งตะวันออกเฉียงเหนือของไอร์แลนด์ และอยู่ระหว่างเมืองดับลินและเบลฟาสต์ ใกล้กับและอยู่ทางใต้ของ ชายแดนระหว่างสาธารณรัฐไอร์แลนด์และไอร์แลนด์เหนือ  เป็นเขตเมืองที่ใหญ่เป็นอันดับ 7 ในสาธารณรัฐไอร์แลนด์ โดยมีประชากร 43,112 คน ตามสำมะโนประชากรปี 2022 และเป็นเมืองที่ใหญ่เป็นอันดับ 12 ของทั้งสองไอร์แลนด์เมื่อพิจารณาจากจำนวนประชากร

## อ้างอิง

หมวดหมู่:เมืองในประเทศไอร์แลนด์
ทรอเฟเดช็องปียง 2024

**ทรอเฟเดช็องปียง 2024** เป็นการแข่งขันฟุตบอลทรอเฟเดช็องปียง ครั้งที่ 29 ซึ่งเป็นการแข่งขันฟุตบอลประจำปีระหว่างปารีแซ็ง-แฌร์แม็ง ผู้ชนะเลิศลีกเอิง ฤดูกาล 2023–24 พบกับมอนาโก ผู้ชนะเลิศกุปเดอฟร็องส์ ฤดูกาล 2023–24 และรองแชมป์ ลีกเอิง ฤดูกาล 2023–24.

ปารีแซ็ง-แฌร์แม็ง ชนะนัดนี้ 1–0 สำหรับการครองแชมป์ทรอเฟเดช็องปียงเป็นสถิติสมัยที่สิบสาม.

## สนามแข่งขัน

## แมตช์
### รายละเอียด


## หมายเหตุ

## อ้างอิง

## แหล่งข้อมูลอื่น
*  (ฝรั่งเศส)

2024
หมวดหมู่:นัดการแข่งขันของสโมสรฟุตบอลปารีแซ็ง-แฌร์แม็ง
หมวดหมู่:นัดการแข่งขันของอาแอ็ส มอนาโก
แฟตทอฮ์-1

**แฟตทอฮ์-1** () เป็นขีปนาวุธนำวิถีพิสัยกลางของอิหร่านที่พัฒนาโดยกองพิทักษ์ปฏิวัติอิสลามและเปิดตัวในเดือนมิถุนายน ค.ศ. 2023 ทางอิหร่านอธิบายถึงขีปนาวุธนี้เป็น "ไฮเปอร์โซนิก" ซึ่งเป็นคำอธิบายที่สื่อหลายสำนักรวมทั้ง Calcalist, Times of Israel และ The Warzone ระบุว่า "น่าสงสัย" และนักวิเคราะห์ Fabian Hinz กล่าวไว้ว่า "ทำให้คลุมเครือมากกว่าทำให้กระจ่าง" ทางอิหร่านระบุว่า ความคล่องตัวและความเร็วสูงช่วยให้หลบเลี่ยงระบบป้องกันขีปนาวุธได้ ในเดือนพฤศจิกายน ค.ศ. 2023 ทางอิหร่านได้เปิดตัวขีปนาวุธรุ่นใหม่ชื่อ แทตทอฮ์-2

มีรายงานว่าหากอิหร่านยังคงดำเนินโครงการนิวเคลียร์ต่อไป ขีปนาวุธดังกล่าวมีศักยภาพที่จะบรรทุกหัวรบนิวเคลียร์ได้

## รายละเอียด

## ประวัติ
อิหร่านอาจใช้ขีปนาวุธแฟตทอฮ์-1 ในการโจมตีใส่อิสราเอลเมื่อวันที่ 1 ตุลาคม ค.ศ. 2024 ตามการวิเคราะห์ของ *[[The New York Times]]*

ณ วันที่ 18 มิถุนายน ค.ศ. 2025 อิหร่านอ้างว่าได้ยิงขีปนาวุธความเร็วเหนือเสียงใส่อิสราเอลอีกครั้งในการโจมตีข้ามคืนรอบใหม่ สถานการณ์ตึงเครียดนี้เกิดขึ้นเพียงไม่กี่ชั่วโมงหลังจากที่ประธานาธิบดี ดอนัลด์ ทรัมป์ ของสหรัฐเรียกร้องให้อิหร่าน "ยอมจำนนโดยไม่มีเงื่อนไข"

## ภาพ


File:Unveiling ceremony of Fattah hypersonic missile (30).jpg|แฟตทอฮ์ในพิธีเปิดตัวเมื่อวันที่ 6 มิถุนายน ค.ศ. 2023
File:Unveiling ceremony of Fattah hypersonic missile (10).jpg|พลจัตวา แอมีร์ แอลี ฮอจีซอเดฮ์ ในพิธีเปิดตัว
File:Unveiling ceremony of Fattah hypersonic missile (27).jpg|ขั้นสุดท้ายกับเครื่องยนต์จรวด


## อ้างอิง
หนไหนก็ได้บนพื้นพิภพ

**หนไหนก็ได้บนพื้นพิภพ**, **แห่งหนตำบลใดก็ได้บนพื้นพิภพ**, **ที่ใดก็ได้บนโลก**, **ส่วนใดก็ได้ของโลก** หรือสำนวนอื่นที่คล้ายคลึงกันหรือมีความหมายเดียวกัน () เป็นรูปแบบปฏิทินที่ใช้กำหนดเวลาโดยมีหลักว่าวันที่กำหนดต้องผ่านพ้นไปแล้วในทุกเขตเวลาของโลก  หลักปฏิบัตินี้นิยมใช้กับการกำหนดเส้นตาย สำหรับวันที่ เช่น "สิ้นวันที่ 16 มีนาคม ค.ศ. 2004 ที่ไหนก็ได้ของโลก (AoE)" โดยไม่ต้องระบุเขตเวลารวมถึงการปรับเวลาออมแสง

สำหรับวันที่หนึ่ง สถานที่สุดท้ายในโลกที่วันนั้นจะผ่านพ้นไป คือ หมู่เกาะฮาวแลนด์และเบเกอร์ ซึ่งอยู่ในเขตเวลา IDLW (อยู่ในซีกโลกตะวันตกเมื่อพิจารณาจากเส้นแบ่งเขตวันสากล) ดังนั้น การสื้นสุดของวันตามหลักของ AoE จึงเป็นเวลาสิ้นวัน ณ หมู่เกาะดังกล่าว

มาตรฐานนี้มีที่มาจาก  กระบวนการลงคะแนนของคณะทำงาน IEEE 802.16 ซึ่งมีวิธีกำหนดเส้นตายตาม IEEE 802 หลายวิธีที่ใช้สิ้นวัน "AoE" หรือ "Anywhere on Earth" เป็นแบบแผนของปฏิทิน ซึ่งหมายความว่ายังไม่พ้นกำหนดเส้นตายหากวันที่กำหนดยังไม่ผ่านพ้นไปทุกแห่งในโลก 

ในความหมายสากล สิ้นวัน AoE เกิดขึ้นเมื่อเวลาเที่ยงวันของ UTC ในวันถัดไป หมู่เกาะฮาวแลนด์และเบเกอร์ซึ่งอยู่ห่างออกไปครึ่งโลกจากเส้นเมริเดียนแรกซึ่งเป็นเส้นอ้างอิงของลองจิจูดสำหรับ UTC (หมู่เกาะดังกล่าวเป็นดินแดนในบังคับของสหรัฐอเมริกา ตั้งอยู่ใกล้เส้นศูนย์สูตรกลางมหาสมุทรแปซิฟิก เป็นหมู่เกาะภูเขาไฟขนาดเล็กไม่มีประชากรอาศัยอยู่ประจำ แต่มีสถานะเป็นเขตสงวนเพื่อการอนุรักษ์และใช้กำหนดเขตเศรษฐกิจจำเพาะของสหรัฐอเมริกา) 

โดยสรุปเขตเวลา anywhere on earth หรือ AoE ในสัญลักษณ์เขตเวลาสากล คือ
:: UTC−12:00 (โดยไม่มีการใช้เวลาออมแสง - เป็นเขตเวลาเดิมตลอดทั้งปี)

## ประเทศหรือดินแดนที่อยู่ภายใต้ UTC-12:00 ตลอดทั้งปี

## ความแตกต่างกับเขตเวลาอื่นตามระบบเวลาสากลเชิงพิกัด

ความแตกต่างของ *UTC-12* กับเขตเวลาอื่นของโลกเป็นรายชั่วโมงสรุปได้ดังนี้

## อ้างอิง

## แหล่งข้อมูลอื่น
* IEEE 802.16 AOE Deadline Documentation — IEEE802.org
* Time zone names -  Date Line West — WorldTimeZone.com
* AoE – Anywhere on Earth (Standard Time) — TimeAndDate.com
*Timezone of "AoE" for a conference submission deadline? — StackExchange.com

UTC+07
งานดูแลผู้อื่น

**งานดูแลผู้อื่น** () หมายถึง กิจการทั้งปวงที่เกี่ยวข้องกับการดูแลผู้อื่น งานดูแลผู้อื่นส่วนใหญ่ดำเนินไปโดยไม่มีความคาดหมายว่าจะได้ผลตอบแทนทางการเงินในทันที  แต่ว่าเกิดขึ้นจากความรักความห่วงใย บรรทัดฐานทางสังคม หรือความรู้สึกรับผิดชอบต่อผู้อื่น  แต่ก็มีการว่าจ้างที่มีค่าตอบแทนด้วย

งานดูแลผู้อื่นอาจหมายถึงอาชีพที่ให้บริการแก่ผู้คนเพื่อสร้างศักยภาพหรือความสามารถให้พวกเขาสามารถใช้ชีวิตได้ตามค่านิยมที่เขากำหนด ตัวอย่างอาชีพเหล่านี้ได้แก่ คนรับเลี้ยงเด็ก การสอนในทุกระดับ (ก่อนปฐมวัยถึงมหาวิทยาลัย) และวิชาชีพด้านการดูแลสุขภาพ (พยาบาล แพทย์ นักกายภาพบำบัด และนักจิตวิทยา) งานดูแลผู้อื่นรวมถึงงานในบ้านที่ไม่ได้รับค่าตอบแทนซึ่งจากรายงานของสหประชาชาติ ค.ศ. 1999 สตรีรับผิดชอบภาระเหล่านี้มากกว่าบุรุษ

แม้ว่างานดูแลผู้อื่นโดยส่วนใหญ่จะมุ่งไปที่การช่วยเหลือผู้ที่ต้องพึ่งพาผู้อื่น ได้แก่ เด็ก ผู้ป่วย และผู้สูงอายุ งานดูแลผู้อื่นยังอาจหมายรวมถึงงานที่ทำให้เพื่อคนอื่น (โดยไม่ต้องคำนึงถึงความจำเป็นในการพึ่งพา) และขยายไปถึง "สัตว์และสิ่งของ"

## บทบาทหน้าที่

งานดูแลผู้อื่นเป็นสิ่งจำเป็นต่อความเป็นอยู่ที่ดี หากไม่มีการดูแลและเลี้ยงดูเด็กจะไม่สามารถพัฒนาเป็นปัจเจกบุคคลที่มีศักยภาพได้ และอาจกลายเป็นผู้ใหญ่ที่ไม่มีผลิตภาพและขาดความเป็นอยู่ที่ดี การเลี้ยงดูเด็กในบ้านหรือในสถานรับเลี้ยง (ทั้งของสาธารณะและเอกชน) ช่วยเสริมสร้างสุขภาพและศักยภาพของเด็ก การดูแลผู้ป่วยที่มีประสิทธิภาพช่วยรักษาผลิตภาพของคนเหล่านั้น ช่วยให้คนยังสามารถสร้างประโยชน์แก่สังคมโดยรวมได้ งานดูแลผู้อื่นเป็นกลไกสำคัญที่ขับเคลื่อนให้สังคมยังทำงานต่อไปและพัฒนาเศรษฐกิจให้ก้าวหน้า สมาชิกในสังคมที่ได้รับการดูแลที่ดีสามารถมีส่วนร่วมในสังคมโดยเป็นทุนมนุษย์ในระบบตลาด

แม้ว่าความเชื่อกระแสหลักในเศรษฐศาสตร์ระบุว่าครัวเรือนกระจายความมั่งคั่งมิใช่สร้างความมั่งคั่ง  แต่มีผู้กล่าวว่าภาคส่วนครัวเรือนมีบทบาทสำคัญในการสร้างความมั่งคั่ง  ครัวเรืองสร้างความมั่งคั่งที่ต่างจากภาคธุรกิจเพราะไม่ได้อยู่ในรูปแบบเงินทองและงานส่วนใหญ่ก็ไม่มีค่าตอบแทน  ความมั่งคั่งที่สร้างอยู่ในรูปแบบทางสังคม งานดูแลที่ผู้ปกครองมีต่อเด็กช่วยเสริมสร้างให้เด็กมีความสามารถที่จะทำงานได้ดีในสังคมเมื่อเติบใหญ่ในเวลาต่อมา บุคคลผู้ได้รับประโยชน์จากงานการดูแลจะสามาระประสบความสำเร็จทางวิชาการและสังคม ทำให้พวกเขาสามารถสร้างความมั่งคั่งทางการเงินได้ในเวลาต่อมาในชีวิตและเป็นส่วนสำคัญในการเพิ่มพูนทุนทางสังคม ในแนวคิดของ Sabine O'Hara "ทุกสิ่งต้องการการดูแล" เธอเห็นว่าการดูแลเป็นพื้นฐานของระบบเศรษฐกิจแบบตลาด

## อ้างอิง

หมวดหมู่:อาชีพ
เอเบเนเซอร์ คอบบ์ มอร์ลีย์

**เอเบเนเซอร์ คอบบ์ มอร์ลีย์** (; 16 สิงหาคม ค.ศ. 1831 – 20 พฤศจิกายน ค.ศ. 1924) เป็นนักกีฬาชาวอังกฤษ เขาได้รับการยกย่องว่าเป็นหนึ่งในบิดาของสมาคมฟุตบอล (FA) และฟุตบอลสมัยใหม่

## ชีวิตวัยเด็ก
มอร์ลีย์เกิดที่บ้านเลขที่ 10 Garden Square, Princess Street ในเมืองฮัลล์ เป็นบุตรชายของบาทหลวงชื่อเอเบเนเซอร์ มอร์ลีย์ และภรรยาของเขาชื่อฮันนาห์ (นามสกุลเดิมคอบบ์) เขาอาศัยอยู่ในเมืองจนกระทั่งอายุ 22 ปี

มอร์ลีย์สอบผ่านการเป็นทนายความในปี ค.ศ. 1854 ในปี ค.ศ. 1858 เขาย้ายไปอยู่ที่ย่านบานส์ ชานกรุงลอนดอนเพื่อประกอบอาชีพเป็นทนายความที่ปรึกษาในเมืองหลวง

## อาชีพนักกีฬา
### ฟุตบอล
มอร์ลีย์ก่อตั้งสโมสรฟุตบอลบานส์ในปี ค.ศ. 1862

## อ้างอิง

หมวดหมู่:บุคคลที่เกิดในปี พ.ศ. 2374
หมวดหมู่:บุคคลที่เสียชีวิตในปี พ.ศ. 2467
หมวดหมู่:ประธานสมาคมฟุตบอล
หมวดหมู่:นักฟุตบอลชายชาวอังกฤษ
ซะลแว

[thumb|250px|''ซะลแว'' บนฉลองพระองค์ [Mindon Min|พระเจ้ามินดง]]

***ซะลแว*** (, ) คือเครื่องอิสริยาภรณ์ประจำราชสำนักพม่า เป็นสังวาลไหล่ที่ทำด้วยโซ่โลหะ มักทำด้วยทองหรือเงิน โดยยึดติดกันไว้สี่จุดเป็นรูปโล่หรือลายดุน และคล้องไว้บนไหล่เหมือนสายสะพายของเหล่าเจ้าหน้าที่

ในระบอบกษัตริย์พม่า *ซะลแว* ใช้สำหรับฆราวาสเท่านั้น เดิมเคยถูกใช้เพื่อยกย่องคุณงามความดีและการรับใช้รัฐ

## ศัพทมูลวิทยาและต้นกำเนิด
ในภาษาพม่า *ซะลแว*  เป็นการแปลงภาษาจากพิธีฮินดู ''Janeu'' (जनेऊ) (หรือเรียกอีกอย่างว่า *อุปนยนะ*) หมายถึงการมอบอันศักดิ์สิทธิ์หรือเชือกด้ายพราหมณ์ที่พบในชนวรรณะสูงของสังคมฮินดู

*ซะลแว* มีต้นกำเนิดจากพม่าโบราณ มีการกล่าวถึงใน *Salwedin Sadan* (หนังสือแห่งเครื่องอิสริยาภรณ์) ในพม่ามีการระบุจำนวนสาย *ซะลแว* ซึ่งคนในแต่ละวรรณะทั้งสี่ของฮินดูสวมใส่:
# กษัตริย์ (*Khattiya*) - 9 สาย
# พราหมณ์ (*Brahmana*) - 6 สาย
# แพศย์ (*Vessa*) - 1-3 สาย
# ศูทร (*Sudda*) - ไม่มี

## การใช้งาน
thumb|''ซะลแว'' ที่พบเห็นในพิพิธภัณฑ์ชาติพันธุ์วิทยาแห่งชาติ โอซาก้า
จำนวนเส้นในสายบ่งบอกถึงลำดับเครื่องอิสริยาภรณ์ *ซะลแว* ถูกสวมใส่เป็นเครื่องหมายสัญลักษณ์อันสูงส่ง จนถึงยืนยันตัวตนการไร้มลทินของครอบครัวหรือวรรณะของตน

ในสมัยราชวงศ์โก้นบอง ขุนนางชั้นสูงที่ได้รับการคุ้มกันจากการประหารชีวิตในรูปแบบต่าง ๆ (*thetdawshay*) ยังสวม *ซะลแว* 18 เส้น ตารางต่อไปนี้คือรายชื่อบรรดาศักดิ์ที่สอดคล้องกันในยุคโก้นบองและจำนวน *ซะลแว* ที่พระราชทาน:

## การใช้งานปัจจุบัน
การใช้ *ซะลแว* ต่อมาในปัจจุบันโดยการเมืองพม่า:
* ปยีดองซุ ซีตู ตีนกะฮะ
* ตีริ ตุดะมะ ตีนกะฮะ

## อ้างอิง

* 
* 

หมวดหมู่:วัฒนธรรมพม่า
หมวดหมู่:เครื่องอิสริยาภรณ์พม่า
หมวดหมู่:เครื่องแต่งกายพม่า
หมวดหมู่:คำและวลีภาษาพม่า
ฟาริส อูดะฮ์

**ฟาริส อูดะฮ์** (; 3 ธันวาคม ค.ศ. 1985 – 8 พฤศจิกายน ค.ศ. 2000) เป็นเด็กชายชาวปาเลสไตน์จากฉนวนกาซาที่อิสราเอลยึดครองที่กลายเป็นที่รู้จักในฐานะสัญลักษณ์การต่อต้านของชาวปาเลสไตน์ยอดนิยมจากรูปถ่ายที่เขาขว้างหินใส่รถถังอิสราเอลในช่วงอินติฟาเฎาะฮ์ครั้งที่สอง ในเดือนพฤศจิกายน ค.ศ. 2000 เขาถูกทหารอิสราเอลสังหารใกล้ด่านตรวจการ์นี ขณะที่เขากำลังขว้างหินใส่ทหาร

ภาพของอูดะฮ์ที่ยืนโดดเดี่ยว ถือก้อนหินไว้ในมือและงอแขนไปด้านหลังเพื่อขว้างปาหน้ารถถัง ได้ถ่ายโดยช่างภาพข่าวจากสำนักข่าว Associated Press เมื่อวันที่ 29 ตุลาคม ค.ศ. 2000 จากนั้นสิบวันต่อมาเมื่อวันที่ 8 พฤศจิกายน เมื่อถูกทหารอิสราเอลยิงเข้าที่คอ อูดะฮ์กำลังขว้างก้อนหินที่การ์นีอีกครั้ง เด็กชายและภาพดังกล่าวกลายเป็นสัญลักษณ์สำคัญของขบวนการปาเลสไตน์ในการคัดค้านการยึดครองของอิสราเอลในเวลาต่อมา

## ชีวิตช่วงต้น
อูดะฮ์เกิดที่ย่านซัยตูนของนครกาซาในฉนวนกาซาที่อิสราเอลยึดครอง โดยเขาอาศัยอยู่กับฟายิกและอันอาม พ่อแม่ของเขา กับพี่/น้องชายและพี่/น้องสาว 8 คน *[[The Washington Post]]* รายงานว่าอูดะฮ์เป็น "เด็กบ้าระห่ำ" เขาชอบการแสดงผาดโผนที่เสี่ยงอันตราย และเคยกระโดดข้ามช่องว่างระหว่างหลังคาอาคารสี่ชั้นสองหลัง 2.5 เมตร (8 ฟุต)

## การมีส่วนในอินติฟาเฎาะฮ์ครั้งที่สอง
เมื่อเกิดอินติฟาเฎาะฮ์ครั้งที่สองในเดือนกันยายน ค.ศ. 2000 อูดะฮ์เริ่มหนีเรียนเพื่อเข้าร่วมกิจกรรม ไม่ว่าจะที่ด่านตรวจการ์นี หรือนิคมอิสราเอลเน็ตซาริม

### ภาพถ่ายอันเป็นสัญลักษณ์
เมื่อวันที่ 29 ตุลาคม ค.ศ. 2000  Laurent Rebours ช่างภาพจาก Associated Press (AP) ถ่ายภาพที่มีชื่อเสียงของอูดะฮ์ ซึ่งตามรายงานของ AP ในเวลาต่อมาระบุว่า "รู้สึกสนุกสนานกับบทบาทของเขาในฐานะนักขว้างหินที่โด่งดังที่สุด" ที่การ์นี ปัจจุบันภาพถ่ายอันโด่งดังที่เป็น  "ภาพอันทรงพลังของเด็กชายยืนโดดเดี่ยว เผชิญหน้ากับรถถังขนาดใหญ่ของกองทัพอิสราเอล” ได้ถูกนำมาใช้เป็นภาพเปรียบเทียบ "ดาวิดกับโกลิอัท" โดย Judith Bessant นักสังคมวิทยา เธอตั้งข้อสังเกตว่า สำหรับชาวปาเลสไตน์หลายคน "เขาเป็นตัวอย่างความกล้าหาญในการขัดขืนและต่อต้านการยึดครองของกองทัพอิสราเอลต่อชาวปาเลสไตน์"

## หลังจากนั้นและเสียชีวิต

Shadi ลูกพี่ลูกน้องอายุ 17 ปีของอูดะฮ์ที่เป็นตำรวจชาวปาเลสไตน์ ถูกสังหารระหว่างการเผชิญหน้ากับกองทัพอิสราเอลเมื่อวันที่ 1 พฤศจิกายน "เมื่อเหตุการณ์นั้นเกิดขึ้น ฟาริสกล่าวว่า 'ผมสาบานว่าผมจะแก้แค้นให้กับการตายของเขา'" อัรอาม อูดะฮ์บอกกับหนังสือพิมพ์ *Post* ว่า "เขาไปที่พวงหรีดงานศพของ Shadi และวางรูปถ่ายของตัวเองไว้ เขาบอกว่าพวงหรีดนั้นจะเป็นของเขาด้วย"

ต่อมา มีรายงานว่าอูดะฮ์อยู่ด้านหน้ากลุ่มชาวปาเลสไตน์วัยรุ่นที่กำลังขว้างปาก้อนหินใส่ทหารอิสราเอลที่ด่านตรวจการ์นี ก่อนที่ทหารอิสราเอลจะยิงใส่ เพื่อนของเขาเล่าว่า ขณะที่อูดะฮ์กำลังก้มตัวลงหยิบก้อนหิน เขาถูกยิงเข้าที่คอ และเนื่องจากเขาอยู่ใกล้รถถังของอิสราเอลมาก พวกเขาจึงต้องรอเกือบชั่วโมงกว่าจะรู้สึกปลอดภัยที่จะเคลื่อนย้ายศพของเขาและนำขึ้นรถพยาบาล เขาเสียชีวิตเมื่อมาถึงโรงพยาบาล

## ดูเพิ่ม
* มุฮัมมัด อัดดุรเราะฮ์
* แทงค์แมน
* อาอิด อะบู อัมรู

## อ้างอิง

## บรรณานุกรม

* 
* 

## แหล่งข้อมูลอื่น
*Munayyer, Yousef. The Palestinian Will, *The Massachusetts Daily Collegian*, March 8, 2002.

หมวดหมู่:เด็กที่เสียชีวิตในความขัดแย้งอิสราเอล–ปาเลสไตน์
หมวดหมู่:นักเคลื่อนไหวชาวปาเลสไตน์
หมวดหมู่:เด็กชาวปาเลสไตน์
หมวดหมู่:บุคคลจากนครกาซา
หมวดหมู่:วิสามัญฆาตกรรมโดยทหารอิสราเอล
หมวดหมู่:บุคคลที่มีชื่อเสียงจากภาพถ่ายเฉพาะ
หมวดหมู่:การขว้างหินของชาวปาเลสไตน์
หมวดหมู่:การฆาตกรรมเด็กในรัฐปาเลสไตน์
การเลือกตั้งสหพันธรัฐในออสเตรเลีย พ.ศ. 2568

**การเลือกตั้งสหพันธรัฐในออสเตรเลีย พ.ศ. 2568** จัดขึ้นเมื่อวันที่ 3 พฤษภาคม พ.ศ. 2568 ในการเลือกตั้งครั้งนี้เป็นการเลือกตั้งสมาชิกสภาผู้แทนราษฎรและวุฒิสภาโดยรัฐบาลของแอนโทนี แอลบานีสชนะการเลือกตั้งสมัยที่สองอย่างถล่มถลายเหนือแนวร่วมเสรีนิยม-ชาติที่นำโดยปีเตอร์ ดัตตันผู้นำฝ่ายค้ายของออสเตรเลีย พรรคแรงงาน ได้รับที่นั่ง 94 ที่นั่ง ซึ่งนับเป็นจำนวนที่นั่งสูงสุดที่พรรคการเมืองเดียวเคยได้รับในการเลือกตั้งทั้งหมดของออสเตรเลีย ชัยชนะครั้งยิ่งใหญ่กว่าที่คาดการณ์ไว้จากผลสำรวจความคิดเห็น ที่เผยแพร่ก่อนการเลือกตั้ง ซึ่งเคยคาดการณ์ว่าชัยชนะในการเลือตั้งครั้งนี้เป็นของพรรคแรงงานจะเสียที่นั่งและเกิดสภาชะงักงั้น(Hung Parliament)หรือรัฐบาลเสียงข้างน้อย

การเลือกตั้งครั้งนี้นับเป็นครั้งที่สี่ในประวัติศาสตร์ออสเตรเลียที่รัฐบาลได้รับที่นั่งในสภาผู้แทนราษฎรอย่างน้อย 90 ที่นั่ง (หลังจาก 2518, 2539 และ 2556) และเป็นครั้งแรกที่พรรคแรงงานทำสำเร็จ อีกทั้งยังเป็นครั้งแรกที่พรรคเดียวทำได้สำเร็จ จำนวนที่นั่ง 94 ที่นั่งของพรรคแรงงานเทียบเท่ากับผลลัพธ์ของแนวร่วมในปี 2539 ในฐานะจำนวนที่นั่งสูงสุดที่พรรคหรือแนวร่วมเคยได้รับ นอกจากนี้รัฐบาลพรรคแรงงานที่ได้รับเลือกตั้งใหม่ยังเป็นรัฐบาลชุดแรกที่สามารถรักษาที่นั่งเดิมไว้ได้ทั้งหมด นับตั้งแต่ชัยชนะของแนวร่วมภายใต้ฮาโรลด์ โฮลต์ ใน 2509

ประเด็นสำคัญตลอดการหาเสียงคือค่าครองชีพ, นโยบายพลังงาน, ที่อยู่อาศัย, การดูแลสุขภาพ และการป้องกันประเทศ พรรคแรงงานให้คำมั่นว่าจะสร้างบ้านใหม่ 1.2 ล้านหลังและออกกฎหมายลดหนี้ เงินกู้ยืมเพื่อการศึกษา ในปัจจุบันลง 20% ในขณะที่แนวร่วมหาเสียงโดยมีแผนจะสร้าง โรงไฟฟ้านิวเคลียร์ เจ็ดแห่งในอีก 20 ปีข้างหน้าและลดภาษีสรรพสามิตน้ำมันเชื้อเพลิงลง 25 เซนต์ต่อลิตร ทั้งสองฝ่ายเสนอให้เพิ่มการใช้จ่ายด้านการป้องกันประเทศ

บรรษัทแพร่ภาพกระจายเสียงออสเตรเลีย (ABC) คาดการณ์ว่าพรรคแรงงานจะได้รับชัยชนะเป็นสมัยที่สองภายในสองชั่วโมงครึ่งหลังจากที่หน่วยเลือกตั้งในชายฝั่งตะวันออกของออสเตรเลียปิดลง ดัตตันยอมรับความพ่ายแพ้ไม่นานหลังจากเวลา 21:30 น. ในคืนวันเลือกตั้ง โดยประกาศว่าเขาได้โทรศัพท์ไปแสดงความยินดีกับแอลบานีสในการได้รับเลือกตั้งใหม่ของพรรคแรงงาน พรรคแรงงานเพิ่มเสียงข้างมากในรัฐสภาโดยได้ที่นั่งจากผู้ครองตำแหน่งเดิมทั้งจากสองฝ่ายของ สเปกตรัมทางการเมือง โดยได้ที่นั่งจาก พรรคเสรีนิยม และ พรรคกรีนส์ แนวร่วมประสบกับคะแนนเสียงที่ลดลงอย่างมาก โดยเฉพาะในเขตเมือง พรรคเสรีนิยม ซึ่งเป็นพรรคอาวุโสของแนวร่วม มีผลการเลือกตั้งสหพันธรัฐที่ย่ำแย่ที่สุดในแง่ของคะแนนเสียง และย่ำแย่เป็นอันดับสองในแง่ของจำนวนที่นั่งนับตั้งแต่ก่อตั้งในปี 2487 ปีเตอร์ ดัตตัน หัวหน้าพรรคเสรีนิยมเสียที่นั่งของตนเองในเขตดิกสันให้กับผู้สมัครจากพรรคแรงงานอาลี ฟรานซ์นับเป็นครั้งแรกที่ผู้นำฝ่ายค้านพ่ายแพ้ในเขตเลือกตั้งของตนเอง คะแนนเสียงหลักของพรรคกรีนส์ยังคงที่ แม้ว่าพรรคจะเสียที่นั่งในสภาผู้แทนราษฎรไปสามจากสี่ที่นั่ง รวมถึงของหัวหน้าพรรคแอดัม แบนดท์ ซึ่งแพ้ที่นั่งในเขตเมลเบิร์นให้กับพรรคแรงงาน

ในวุฒิสภาพรรคแรงงานเพิ่มจำนวนที่นั่งเป็น 28 ที่นั่ง ขณะที่แนวร่วมลดลงเหลือ 27 ที่นั่ง ทำให้พรรคแรงงานเป็นกลุ่มการเมืองที่ใหญ่ที่สุดในสภาสูงเป็นครั้งแรกนับตั้งแต่ปี 2527 พรรคกรีนส์ได้รับวุฒิสมาชิกหนึ่งคนจากแต่ละรัฐ ทำให้พรรคมีจำนวนที่นั่งคงที่ที่ 11 ที่นั่ง [ ก่อนที่วุฒิสภาชุดใหม่จะเริ่มวาระในวันที่ 1 กรกฎาคม วุฒิสมาชิกพรรคกรีนส์ โดรินดา ค็อกซ์ ได้ย้ายจากพรรคและเข้าร่วมกับพรรคแรงงาน ทำให้กลุ่มผู้ลงคะแนนเสียงของพรรคแรงงานเพิ่มขึ้นเป็น 29 ที่นั่งและจำนวนที่นั่งของพรรคกรีนส์ลดลงเหลือ 10 ที่นั่ง